Бүләкләү тантанаһы бик йылы , ихлас атмосферала үтте , быға ҡала Советы рәйесенең һәр бүләкләнеүсенең эшмәкәрлегендә мөһим һыҙаттарҙы табып билдәләп үтә белеү оҫталығы булышлыҡ итте . Наградланыусы өфөләрҙең ҡаҙаныштары тураһында һөйләп , Ирек Ниғмәтуллин республика баш ҡалаһының проблемалары һәм уңыштары тураһында ла һөйләне , финанс көрсөгөнә ҡағылды һәм республика Президентының Башҡортостан Дәүләт Йыйылышы-Ҡоролтайға Мөрәжәғәтнамәһенән , беҙҙә 90-сы йылдар башындағы &quot; шок реформалары &quot; һәм 1998 йылғы дефолтты еңеп сығыу осоронда иҡтисадҡа идара итеүҙең уникаль тәжрибәһе тупланды , тигән һүҙҙәрен иҫкә төшөрҙө .